CELEX: 22009D0081
Language: mt
Date: 2009-07-03 00:00:00
Title: Deċiżjoni tal-Kumitat Konġunt taż-ŻEE Nru 81/2009 tat- 3 ta' Lulju 2009 li temenda l-Anness IV (Enerġija) u l-Anness XXI (Statistika) tal-Ftehim taż-ŻEE

22.10.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 277/32
               
            DEĊIŻJONI TAL-KUMITAT KONĠUNT TAŻ-ŻEE
      Nru 81/2009
      tat-3 ta' Lulju 2009
      li temenda l-Anness IV (Enerġija) u l-Anness XXI (Statistika) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness IV tal-Ftehim kien emendat bid-Deċiżjoni tal-Kumitat Konġunt taż-ŻEE Nru 101/2008 tas-26 ta’ Settembru 2008 (1).
               
            
                  (2)
               
               
                  L-Anness XXI tal-Ftehim kien emendat bid-Deċiżjoni tal-Kumitat Konġunt taż-ŻEE Nru 73/2009 tad-29 ta' Mejju 2009 (2).
               
            
                  (3)
               
               
                  Ir-Regolament (KE) Nru 1099/2008 tal-Parlament Ewropew u tal-Kunsill tat-22 ta' Ottubru 2008 dwar statistika dwar l-enerġija (3) għandu jiġi inkorporat fil-Ftehim.
               
            IDDEĊIEDA KIF ĠEJ:
      Artikolu 1
      Il-punt li ġej għandu jkun inkluż wara l-punt 27 (Regolament (KE) Nru 1775/2005 tal-Parlament Ewropew u tal-Kunsill) tal-Anness IV għall-Ftehim:
      
                  “28.
               
               
                  
                     32008 R 1099: Ir-Regolament (KE) Nru 1099/2008 tal-Parlament Ewropew u tal-Kunsill tat-22 ta' Ottubru 2008 dwar statistika dwar l-enerġija (ĠU L 304, 14.11.2008, p. 1). (*)
                  
               
            Artikolu 2
      Il-punt li ġej għandu jkun miżjud wara punt 26 (Direttiva tal-Kunsill 90/377/KEE) tal-Anness XXI tal-Ftehim:
      
                  “26a.
               
               
                  
                     32008 R 1099: Ir-Regolament (KE) Nru 1099/2008 tal-Parlament Ewropew u tal-Kunsill tat-22 ta' Ottubru 2008 dwar statistika dwar l-enerġija (ĠU L 304, 14.11.2008, p. 1).
                  Id-dispożizzjonijiet tar-Regolament għandhom, għall-finijiet ta' dan il-Ftehim, jinqraw bl-adattament li ġej:
                  Il-Liechtenstein hija eżentata milli tiġbor id-data meħtieġa minn dan ir-Regolament, ħlief għal data dwar l-importazzjonijiet u l-esportazzjonijiet ta' prodotti tal-enerġija varji u l-produzzjoni tal-elettriku għall-Istatistiċi Annwali dwar l-Enerġija (Anness B).”
               
            Artikolu 3
      It-testi tar-Regolament (KE) Nru 1099/2008 fil-lingwi Iżlandiża u Norveġiża, li jiġu pubblikati fis-Suppliment ŻEE tal-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 4
      Din id-Deċiżjoni għandha tidħol fis-seħħ fl-4 ta' Lulju 2009, sakemm ikunu saru n-notifiki kollha taħt l-Artikolu 103(1) tal-Ftehim għall-Kumitat Konġunt taż-ŻEE (**).
      Artikolu 5
      Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, it-3 ta’ Lulju 2009.
         
            
               Għall-Kumitat Konġunt taż-ŻEE
            
            
               Il-President
            
            Oda Helen SLETNES
         
      
      
         (1)  ĠU L 309, 20.11.2008, p. 24.
      
         (2)  ĠU L 232, 3.9.2009, p. 30.
      
         (3)  ĠU L 304, 14.11.2008, p. 1.
      
         (**)  Ma huma indikati l-ebda ħtiġijiet kostituzzjonali.